open-index/open-wikipedia-markdown huggingface dataset:
Ռոզա Լա Տուշ

**Ռոզա Լա Տուշ** (, ), բնորդուհի, Ջոն Ռասկինի կյանքի գլխավոր սերը։

## Կենսագրություն
150px|մինի|ձախից|Ռոզա Լա Տուշ, Ջոն Ռասկինի ուրվանկար
Ռասկինը ծանոթացել է Ռոզայի հետ, երբ նա տասը տարեկան էր, սիրահարվել նրան, երբ տասնմեկ տարեկան էր։ Ռոզան վառվռուն երեխա էր, ինչպես նաև խորը կրոնականացված, գրեթե մոլուցքի աստիճան։ Նրա վերաբերյալ առաջին տպավորությունը Ռասկինի մոտ եղել այն, որ նա «որպես փոքրիկ սպիտակ արձան լուրջ զրուցելով անցնում է կիսախավար անտառով»։ Աղջկան տալիս է «Սուրբ թմբլիկ» մականունը ()։ Ռասկինը առաջարկում է ամուսնանալ, երբ նա դառնում է տասնյոթ տարեկան, իսկ ինքը հիսուն տարեկան էր։ Ռոզան չի մերժում, սակայն նրա աստվածավախ, բողոքական ու ավետարանչական ծնողները դեմ են լինում ամուսնությանը՝ Ռասկինին անվանելով սոցիալիստ և աթեիստ։ Նրանց նաև մտահոգում էր Ռասկինի առաջին անհաջող ամուսնությունը Էֆֆի Գրեյի հետ, որն ավարտվել է միության անվավեր ճանաչմամբ՝ Ռաասկինի «անբուժելի իմպոտենցիայի» հիմքով (հետագայում ախտորոշումը վիճարկվել է)։

Գրականագետ Ջորջ Մաքդոնալդը Ռասկինի և Ռոզայի միջև միջնորդ է հանդիսացել և եղել նրանց ամենամոտ ընկերն ու խորհրդատուն։ Ռասկինը կրկին ամուսնության առաջարկ է արել, երբ Ռոզան իրավականորեն ազատ էր ինքնուրույն որոշելու, սակայն նա մերժել է առաջարկը կրոնական տարբերությունների պատճառով։

Ռոզան մահացել է 1875 թվականին 27 տարեկան հասակում Դուբլինի մասնավոր հիվանդանոցում, որտեղ նրան տարել էին ծնողները։ Տարբեր հեղինակներ նրա մահը նկարագրում են որպես խելագարության, անորեքսիայի, կոտրված սրտի, կրոնական մոլուցքի կամ հիստերիայի արդյունք, կամ այդ պատճառների համակցումը։ Ամեն դեպքում, Ռոզայի մահը եղել է ողբերգական, և հենց նրան են համարում պատճառը մոտ 1877 թվականին Ռասկինի մոտ ծագած խենթության նոպաների համար։ Նա համոզել էր իրեն, որ Վերածննդի դարաշրջանի նկարիչ Վիտտորե Կարպաչչոն ներառել է Ռոզայի դիմանկարը սուրբ Ուրսուլայի կյանքի մասին նկարների շարքում։ Նա նաև սփոփանք է գտել սպիրիտուալիզմի մեջ՝ փորձելով կապ հաստատել Ռոզայի հոգու հետ։

Ռոզայի և Ռասկինի սիրո պատմությունը հիշատակվում է Նաբոկովի «Լոլիտա» վեպում։ Համաձայն Վոլֆգանգ Քեմփի՝ «ամբողջ աշխատանքը շաղախված է Լա Տուշի ակնարկներով և ուղիղ հղումներով»։

## Ծանոթագրություններ

## Գրականություն
* Burd, Van Akin (Ed.) *John Ruskin and Rose La Touche: Her Unpublished Diaries of 1861 and 1867*. Oxford University Press.
* The Portraits of Rose la Touche, James S. Dearden, *The Burlington Magazine*, Vol. 120, No. 899 (Feb., 1978), pp.&nbsp;92–96
* Kemp, Wolfgang. *The Desire of My Eyes: The Life and Work of John Ruskin*. 1990.
* Hilton, Tim. *John Ruskin: The Later Years*. Yale University Press, 2000.
* Zoë Bennett, "Ruskin, the Bible, and the Death of Rose La Touche," in Michael Lieb, Emma Mason and Jonathan Roberts (eds), *The Oxford Handbook of the Reception History of the Bible* (Oxford, OUP, 2011), 576–589.

Կատեգորիա:Պրեռաֆայելիտների բնորդուհիներ
Կատեգորիա:Բրիտանացի կանայք
Էստոնիայի հրշեջ պահպանության թանգարան

**Էստոնիայի հրշեջ պահպանության թանգարան** (), թանգարան Էստոնիայի մայրաքաղաք Տալլինում, որը հիմնադրվել է 1974 թվականին։ Ներկայում թանգարանում ցուցադրվում է Էստոնիայի հրշեջ ծառայության 1862-1940 թվականների պատմությունը։

## Պատմություն
Հրդեհների թանգարանը հիմնադրվել է 1974 թվականի հոկտեմբերի 30-ին` նպատակ ունենալով հանրահռչակել հրդեհաշիջման աշխատանքները, ուսումնասիրել և գրանցել հրդեհաշիջման պատմությունը և բարձրացնել հրդեհների կանխարգելման արդյունավետությունը։ Սա Արևելյան Եվրոպայի հնագույն հրդեհային թանգարաններից մեկն է։

Մինչև 2003 թվականը թանգարանը գործել է 1872 թվականին Վանա-Վիրու փողոցում կառուցված շենքում։ 1978 թվականին այն վերանվանվել է Էստոնական ԽՍՀ հրդեհների թանգարան, իսկ 1989 թվականին՝ էստոնիայի հրդեհների թանգարան։

1991-2003 թվականներին Էստոնիայի հրշեջ պահպանության թանգարանը գտնվում էր Փրկարարական դեպարտամենտի իրավասության ներքո, իսկ 2003-2013 թվականներին գործում էր որպես ՆԳՆ-ին կից պետական մարմին։

## Շենքի պատմություն
ձախից|մինի| Ճարտարապետ Հերբերտ Յոհանսոնի շենքը: 1939 թվականի լուսանկար
ձախից|մինի|32-մետրանոց աշտարակը
Էստոնիայի հրշեջ պահպանության թանգարանը գտնվում է Տալլինի կենտրոնում՝ ճարտարապետ Հերբերտ Յոհանսոնի (1884-1964) նախագծած շենքում (կանգնեցվել է 1936-1939 թվականներին)։ Այդ շենքը էստոնական ճարտարապետության վառ օրինակ է։ Համակառույցը ներառում է նաև հրշեջ ճկախողովակները չորացնելու համար նախատեսված 32-մետրանոց աշտարակ։

## Մշտական ցուցադրություն
Ցուցահանդեսի եզակի նմուշ է Սևագլուխների եղբայրության ձեռքի պոմպը, որը թվագրվում է 1808 թվականով։ Թանգարանն այցելուներին առաջարկում է դիտել հրշեջ թեմաներով պատմական ֆիլմեր։ Առկա են պարգևների և այլ ռեգալիաների մեծ հավաքածու, բնակելի շենքի մակետ, որում վառվում են 27 տարբեր լամպեր՝ նշելով հրդեհի պատճառները։ Բացի այդ, հինգ լեզուներով ձայնային ուղեցույցի միջոցով այցելուները կարող են լիարժեք գիտելիքներ ստանալ 20-րդ դարի նախազգուշացման համակարգի մասին։ Թանգարանն առաջարկում է դիտել նաև հրշեջների համազգեստը և պաշտպանիչ հագուստը, ինչպես նաև հրշեջ կազմակերպությունների խորհրդանիշերը։ Ցանկության դեպքում հնարավոր է ծանոթանալ նաև փրկարարական ժամանակակից սարքավորումներին։

## Ծանոթագրություններ

## Արտաքին հղումներ
* 

Կատեգորիա:1974 հիմնադրումներ Էստոնիայում
Կատեգորիա:1974 հիմնադրված թանգարաններ
Կատեգորիա:Տալլինի թանգարաններ
Նայրոբիի երկաթուղային թանգարան

**Նայրոբիի երկաթուղային թանգարան** (), թանգարան Նայրոբիում։ Բացվել է 1971 թվականին Նայրոբի երկաթուղային կայարանի տարածքում։

## Թանգարանի մասին
Թանգարանի հիմքն է դարձել թանգարանի առաջին հսկիչ Ֆրեդ Ջորդոնի հավաքածուն, որը 1927 թվականից աշխատել է Արևելյան Աֆրիկայի երկաթուղիներում։

Թանգարանում ցուցադրվում են փաստաթղթեր, լուսանկարներ, երկաթուղային սարքավորումներ, ինչպես նաև լոկոմոտիվներ (հիմնականում բրիտանական արտադրության) և վագոններ։ Թանգարանում կա գրադարան։

Ցուցանմուշները ներառում է նաև մոտոցիկլետային շարժիչային հսկիչ հեծանիվ, որը փորձարկվել է 1950-ական թվականներին։ Փորձարկման արդյունքը բացասական է եղել. հեծանիվի անիվները սայթաքել են ռելսերից։

Թանգարանի տարածքում գտնվող ռելսերը կապված են Նայրոբի կայարանի ռելսերի հետ, ուստի այցելուները հնարավորություն ունեն տեսարժան ուղևորություններ կատարել պատմական լոկոմոտիվներով։

## Թանգարանային ցուցանմուշներ

Bicycle that was used by the Nairobi chief railway inspector.jpg|Ռելսային հեծանիվ
EAR 2401.jpg|Լոկոմոտիվ 2401
KUR 327.jpg|Լոկոմոտիվ 327
Locomotive 3921.jpg|Կոկոմոտիվ 3123 «Bavuma»
Locomotive 5505.jpg|Локомотив 5505
Locomotive 87 KUR, Karamoja.jpg|Լոկոմոտիվ 87 «Karamoja»
5930 the largest Garratt in Africa.jpg|Լոկոմոտիվ 5930 «Mount Shengena»
Hugh F. Marriott.jpg|Լոկոմոտիվ «Hugh F Marriott»
1st class carriers.jpg|1-ին կարգի վագոն
3RD class carriers.jpg|3-րդ կարգի վագոն
Detonators placed along railway lines.jpg|
Travelling Porter of kedowa.jpg|


## Ծանոթագրություններ

## Արտաքին հղումներ
* Նայրոբի երկաթուղային թանգարանի պաշտոնական կայք

Կատեգորիա:Երկաթուղային թանգարաններ
Կատեգորիա:1971 հիմնադրված թանգարաններ
Կատեգորիա:1971 հիմնադրումներ Աֆրիկայում
Դոլոչոպի բազիլիկա

**Բազիլիկա Դոլոչոպի** (), վաղ քրիստոնեական եկեղեցի, որն այժմ ավերված է։ Գտնվում է Վրաստանում՝ Կախեթի մարզում՝ պատմական Նեկրեսի բնակավայրում։ Եկեղեցին 5-րդ դարի մեծ եռահարկ բազիլիկ է, որը կառուցվել է նախկինում ավերված եկեղեցու տեղում, որի թվագրությունը կատարվել է ռադիոածխածնային անալիզով և թվագրվում է Ք. ա. 387 թվական։ Այն համարվում է Վրաստանի ամենահին քրիստոնեական կառույցը։ Հայտնաբերվել է 2012 թվականին։ Բազիլիկը մտնում է Վրաստանի ազգային նշանակության անշարժ մշակութային հուշարձանների ցանկի մեջ։

## Տեղագրություն
Դոլոչոպիի բազիլիկան, որն այդպես է անվանվել վաղուց լքված գյուղի պատվին, գտնվում է Ղվարել քաղաքի հյուսիսարևմտյան ծայրամասում՝ Դուրուջի գետի աջ ափին։ Եկեղեցուց մոտ 3,5 կմ դեպի արևմուտք գտնվում է Նեկրեսյան վանքը, իսկ ևս 1 կմ դեպի արևմուտք՝ Չաբուկաուրիի հնագիտական պեղումները, որոնցում պահպանվել են վաղ քրիստոնեական մեծ բազիլիկայի ավերակները, որը շատ առումներով նման է Դոլոչոպիին։

Դոլոչոպիի ավերակները հայտնաբերվել են 2010 թվականի հնագիտական հետախուզության ընթացքում և պեղել է Նոդար Բախտաձեի գլխավորած Վրաստանի ազգային թանգարանի արշավախումբը 2012 և 2015 թվականների միջև ընկած ժամանակահատվածում։ 
ձախից|մինի

## Նկարագրություն
Եկեղեցին կառուցվել է խճից և մանրախիճից։ Դոլոչոպին Վրաստանում, և Կովկասում և արևելաքրիստոնեական աշխարհի հարևան տարածաշրջաններում խոշորագույններից մեկն է։ Եկեղեցին ծածկված էր փայտե տանիքով՝ երկաթյա մեխերով և անտեֆիկոսներով։

Եկեղեցին թվագրվում է, ըստ ճարտարապետական և հնագիտական առանձնահատկությունների, 5 դարի կեսեր։ Այն կառուցվել է ավելի վաղ եկեղեցու վրա, 25 մետր երկարությամբ և մոտ 15 մետր լայնությամբ։ Այս վաղ շերտից ստացված նմուշը թվագրվում է մ. թ. ա. 387 թվական՝ ռադիոածխածնային անալիզի տվյալներով։ Ամենայն հավանականությամբ, այն ավերվել է երկրաշարժի հետևանքով։ 5-րդ դարի բազիլիկան նույնպես վնասվել է ավելի ուշ երկրաշարժի հետևանքով։ Եկեղեցու հյուսիս-արևելյան անկյունը հարմարեցվել է 8-րդ կամ 9-րդ դարում թաղման մատուռի տակ, որը գործել է առնվազն մինչև 12-13-րդ դարեր։

Չաբուկաուրիի և Դոլոչոպիի հայտնաբերումը կասկածի տակ են դրել նախկին ենթադրությունը, որ Արևելյան Վրաստանի առաջին եկեղեցիները տիպիկ փոքր նեղ կառույցներ էին, որոնք կառուցված էին սահմանափակ թվով մարդկանց տեղավորման համար։ Ճարտարապետության տեսանկյունից Դոլոչոպի եկեղեցին եղել է տեղի եռակի բազիլիկայի նախորդը, որը բնորոշ է Վրաստանին։ Եկեղեցու և տանիքի ընդհանուր ճարտարապետության, ինչպես նաև տեղում հայտնաբերված լուսավորող սարքերի ասպեկտներն ունեն արևելաեվրոպական բնորոշ գծեր, մինչդեռ ապսիդայի որոշ դետալներ և դրամագիտական գտածոները տեղում ցույց են տալիս Սասանյան ազդեցությունը։

## Ծանոթագրություններ

## Գրականություն
* 
* 

Կատեգորիա:Կախեթի մարզ
Կատեգորիա:Կախեթի մարզի շենքեր և կառույցներ
Կատեգորիա:Վրաստանի եկեղեցիներ
Կատեգորիա:Վրաստանի շենքեր և կառույցներ
Սառցե թոռնուհին

«**Սառցե թոռնուհին**» (), խորհրդային գեղարվեստական ֆիլմ, որը նկարահանել է ռեժիսոր Բորիս Ռիցարևը 1980 թվականին։

## Սյուժե
Ֆիլմը նկարահանվել է Ձյունանուշի մասին ռուսական ժողովրդական հեքիաթի հիման վրա։ Նա սիրում էր գյուղական բրուտին և ուզում է դառնալ սովորական աղջիկ ու ամուսնանալ նրա հետ։ Բայց սիրահարների երջանկությանը խանգարում է իշխանի նենգ խաբեությունը…

## Դերերում
* Սվետլանա Օռլովա – *Լյուբաշա / Ձյունանուշ
* Անդրեյ Գրադով – *Գրիդյա
* Լյուդմիլա Շագալովա – *պառավ Կատերինա
* Բորիս Սաբուրով-երեմեյ պապը
* Ալբերտ Ֆիլոզով – *իշխան
* Վալերի Դոլժենկով – *Տիմոշկա
* Օլգա Գրիգորևա – *Նաստասյա, հարևանուհի
* Վլադիմիր Նիկիտին – *խնամախոս
* Սերգեյ Սամոյլով – *պահնորդ
* Վլադիմիր Դրուժնիկով – *ձմռան թագավորը (լուսագրերում նշված չէ)
* Ալեքսեյ Վանին – *էպիզոդ (լուսագրերում նշված չէ)
* Նիկոլայ Ավերյուշկին – *էպիզոդ (լուսագրերում նշված չէ)
* Միխայիլ Գլուզսկի – *հեղինակի տեքստ (լուսագրերում նշված չէ)

## Նկարահանող  խումբ
* Սցենարի հեղինակ՝ Բորիս Ռիցարև
* Ռեժիսոր՝ Բորիս Ռիցարև
* Օպերատոր՝ Անդրեյ Կիրիլով
* Նկարիչ՝ Նիկոլայ Տերեխով

## Ծանոթագրություններ

Կատեգորիա:1980 ֆիլմեր
Կատեգորիա:1980-ականների ռուսերեն ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Միջնադարի թեմատիկ ֆիլմեր
Կատեգորիա:1980-ականների խորհրդային ֆիլմեր
Մարդը փոխում է մաշկը (ֆիլմ, 1979)

«**Մարդը փոխում է մաշկը**» (), 1979 թվականի խորհրդային գեղարվեստական ֆիլմ, որը նկարահանել է ռեժիսոր Բորիս Կիմյագարովը Բրունո Յասենսկու համանուն վեպի մոտիվներով։

## Սյուժեն
Ֆիլմի գործողությունները տեղի են ունենում 1930-ականների սկզբին Տաջիկստանում Վախշսկի ջրանցքի շինարարության ժամանակ։ Օտարերկրյա գործակալ Մուրրին, որը Խորհրդային Միություն է ժամանել պայմանագրով որպես ինժեներ-շինարար աշխատելու համար, իր համախոհների հետ պատրաստում է ամբարտակի կապի պայթյունը։ Նրանց հաջողվում է վախեցնել շինարարությունում ակտիվ մասնակցություն ունեցող ամերիկացի ինժեներներին և զրպարտել գլխավոր ինժեներ Ուրտաբաևին։ Սակայն չեկիստները խախտում են թշնամիների պլանները, և ջրանցքի շինարարությունն ավարտվում է նախատեսված ժամկետում։ Զուգահեռաբար զարգանում է Մաշայի և ամերիկացի երիտասարդ ինժեներ Քլարկի սիրային գիծը, որն ի վերջո որոշում կկայացնի մնալ ԽՍՀՄ-ում։

## Դերերում

## Նկարահանող  խումբ
* Սցենարի հեղինակ՝ Յուլի Դունսկի, Վալերի Ֆրիդ
* Ռեժիսոր՝ Բորիս Կիմյագարով
* Օպերատոր՝ Զավուր Դաղտե
* Բեմադրող նկարիչներ՝ Լեոնիդ Շպոնկո, Վլադիմիր Սալիմով
* Կոստյումի նկարիչ՝ Ռիմա Զուդերման
* Հնչյունային օպերատորներ՝ Իրինա Վոլկովա, Ֆ. Խալիկովա
* Մոնտաժող՝ Ն. Լապտևա
* Խմբագիր՝ Յուրի Կապլունով
* Կոմպոզիտոր՝ Մարկ Ֆրադկին
* Երգերի տեքստի հեղինակ՝ Եվգենի Դոլմատովսկի
* «Время тюльпанов» երգը կատարում է «Земляне» խումբը։ Այս երգն ընդգրկվել է խմբի դեբյուտային ձայնասկավառակում

## Տես նաև
1959 թվականին Բրունո Յասենսկու վեպի հիման վրա «Տաջիկֆիլմ» ստուդիայում ռեժիսոր Ռաֆայել Պերելշտեյնը նկարահանել է «Մարդը փոխում է մաշկը» ֆիլմը։

## Ծանոթագրություններ

## Արտաքին հղումներ
* 
* 

Կատեգորիա:1970-ականների ռուսերեն ֆիլմեր
Կատեգորիա:1979 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Բոբ Յուսեֆյան

**Բոբ Յուսեֆյան** (, ), Կալիֆոռնիա նահանգի Գլենդել քաղաքի նախկին քաղաքապետը։

## Կենսագրություն
Բոբ Յուեսֆյանը ծնվել է Իրանում, դեռահասության տարիներին տեղափոխվել է Լիբանան և հետագայում իր ընտանիքի հետ գնացել է Ամերիկայի Միացյալ Նահանգներ։

2001 թվականի ապրիլի 3-ին Յուսեֆյանը հաղթել է ընտրություններում և դարձել է Կալիֆոռնիայի նահանգի Գլենդել քաղաքի քաղաքային խորհրդի անդամ։ Յուսեֆյանը ստացել է ձայների 14.53%-ը։ 2004 թվականի ապրիլին Յուսեֆյանը դարձել է Կալիֆոռնիա նահանգի Գլենդել քաղաքի քաղաքապետը և պաշտոնավարել է մինչև 2005 թվականի ապրիլը։

2007 թվականի օգոստոսին Յուսեֆյանը ձերբակալվել է։

## Տես նաև
* Հայերը Լոս Անջելեսում

## Ծանոթագրություններ

## Արտաքին հղումներ
* Armenian National Committee of Glendale
* City of Glendale, CA : Glendale Mayors
* Bob Yousefian at ourcampaigns.com
* Community stands behind Murphy Councilwoman still well respected among residents, officials despite her recent arrest.

Կատեգորիա:Ամերիկահայ քաղաքական գործիչներ
Կատեգորիա:Գլենդելի քաղաքապետներ
Օլգա Շինդինա

**Օլգա Վիկտորովնա Շինդինա** (, ), ռուս գրականագետ, գրականության պատմաբան։

## Կենսագրություն
Օլգա Շինդինան ծնվել է Սարատովում։

1987 թվականին ավարտել է Սարատովի Ն. Գ. Չեռնիշևսկու անվան պետական համալսարանի բանասիրական ֆակուլտետի ռուսական բաժինը։ 1989-1990 թվականներին աշխատել է որպես ՍՊՀ բանասիրական ֆակուլտետի ընդհանուր և սլավոնական-ռուսական լեզվաբանության ամբիոնի ասիստենտ։ 2005-2011 թվականներին դասավանդել է որպես Սարատովի պետական սոցիալ-տնտեսական համալսարանի հումանիտար ֆակուլտետի մշակույթի և արվեստի պատմության ամբիոնի և Ռուսաստանի տնտեսական և քաղաքական պատմության ամբիոնի դոցենտ։ 2006-2007 թվականներին աշխատել է Պ. Կուզնեցովի տուն-թանգարանի (Սարատովի Ա. Ն. Ռադիշչևի անվան գեղարվեստական թանգարանի մասնաճյուղի) ավագ գիտաշխատող։ Աշխատել է Սարատովի մասնավոր պատկերասրահներից մեկում։

2010 թվականին պաշտպանել է բանասիրական գիտությունների թեկնածուի գիտական աստիճան ստանալու թեզը «Կ. Կ. Վագինովի ստեղծագործությունը որպես մետատեքստ» թեմայով։

2011 թվականի նոյեմբերին դարձել է Սարատովի Ն. Գ. Չեռնիշևսկու անվան պետական համալսարանի փիլիսոփայության ֆակուլտետի մշակույթի և մշակութաբանության փիլիսոփայության ամբիոնի դոցենտ։

Գիտական հետաքրքրությունների ոլորտներն են՝ գրականության և արվեստի պատմության տեսություն, գիտական և գեղարվեստական դիսկուրսների փոխազդեցությունը Ռուսաստանի 1910-1930-ական թվականների մտավոր և գեղարվեստական կյանքում, մետատեքստուալության խնդիրներ, Արծաթե դարի գրականություն և արվեստ, 1920-ական թվականների ռուսական ավանգարդ, ՆԷՊ մշակույթ և այլն։

Նա զբաղվում է դասական երաժշտությամբ և ջազով, կինեմատոգրաֆիայով, թանգարանային հավաքածուների ուսումնասիրությամբ, գեղանկարչության և գրաֆիկայի հավաքորդությամբ։

## Մասնակցություն ստեղծագործական և հասարակական կազմակերպություններին
* Ռուսաստանի համառուսաստանյան մտավոր պատմության միության տարածաշրջանային միության անդամ
* Մանդելշտամյան ընկերության անդամ

## Մատենագիտություն
Հոդվածներ
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Ծանոթագրություններ

## Արտաքին հղումներ
* 

Կատեգորիա:Ռուս գրականագետներ
Եղբայր Անձևացի

**Եղբայր եպիսկոպոս Անձևացի** (), հայ հոգևորական, Անձևացյաց եպիսկոպոս։

## Կենսագրություն
Եղբայր եպիսկոպոսը մասնակցել է 449 թվականին տեղի ունեցած Արտաշատի ժողովին, որը հրավիրվել էր Պարսից հազարապետ Միհրներսեհի նամակին պատասխանելու համար։ Հայերի հավատափոխության մասին այդ հրովարտակը ուղարկվել էր «Հայոց բոլոր մեծամեծներին», որտեղ նշվում էր, որ եթե հայերն ընդունեն զրադաշտականությունը, վրացիներն ու աղվանները կհետևեն նրանց օրինակին։ Հրովարտակում հազարապետը հայտնում էր, որ նախարարները երկու տարբերակ ունեն, կամ կետ առ կետ պիտի պատասխանեն նամակին և կամ գնան Տիզբոն ու ներկայանան Մեծ ատյանին։

Հրովարտակին պատասխանելու նպատակով գումարվում է Արտաշատի ժողովը, որին մասնակցում են Մարզպանական Հայաստանի բոլոր գավառների նախարարներն ու հոգևորականները՝ այդ թվում և Անձևացյաց եպիսկոպոս Եղբայրը։

## Ծանոթագրություններ

Կատեգորիա:Հայ առաքելական եպիսկոպոսներ
Կատեգորիա:5-րդ դարի հայ եպիսկոպոսներ
Կատեգորիա:Անձևացիներ
Եղիա Սյունի

**Եղիա եպիսկոպոս Անձևացի** (), հայ հոգևորական, Սյունյաց եպիսկոպոս։

## Կենսագրություն
Եղիա եպիսկոպոսը Սյունիքի եպիսկոպոս է ձեռնադրվել 9-րդ դարի վերջում, հաջորդելով՝ Սողոմոն Ա Սյունուն։

## Ծանոթագրություններ

Կատեգորիա:9-րդ դարի հայ եպիսկոպոսներ
Կատեգորիա:Սյունիքի եպիսկոպոսներ
Կատեգորիա:Սյունիներ
Ալի Աբասի

**Ալի Աբասի** (, ), իրանցի և շվեդ կինոռեժիսոր և սցենարիստ։ Հաճախել է Թեհրանի Պոլիտեխնիկական համալսարան մինչև 2002 թվականը, որից հետո նա արտագաղթել է Եվրոպա` Ստոկհոլմի Գիտությունների արքայական ակադեմիայում ճարտարապետություն ուսումնասիրելու համար։ 2007 թվականին արվեստի բակալավրի աստիճան ստանալով` նա միացել է Դանիայի ազգային կինոդպրոցին, իր դիպլոմը ստանալով 2011 թվականին՝ «Մ` Մարկուսի Համար» կարճամետրաժ ֆիլմով։ Նա ապրում է Կոպենհագենում, բայց շարունակում է ունենալ իրանական անձնագիր։

## Կարիերա
Մինչև ռեժիսոր դառնալը Ալին զբաղվում էր գրական գործունեությամբ։ Նրա մի քանի պատմվածքներ տպագրվել են։

Ալի Աբասիի «Շելլի» ֆիլմի պրեմիերան կայացել է Բեռլինի կինոփառատոնի ժամանակ, 2016 թվականին։ Ֆիլմն առաջադրվել է «Լավագույն դեբյուտ» անվանակարգում։ Ֆենտեզի ժանրի «Սահմանին» ֆիլմի պրեմիերան կայացել է Կաննի կինոփառատոնի ժամանակ, 2018 թվականին, ֆիլմն ստացել է «Հատուկ հայացք» մրցանակը։ Ըստ կինոքննադատ Անտոն Դոլինի՝ «Սահմանին» ֆիլմը կինոյի պատմության մեջ ամենաանսպասելի ֆիլմերից մեկն է. В российский прокат фильм выйдет 25 октября 2018:

### Ֆիլմագրություն

### Հեռուստատեսություն

## Պարգևներ

## Ծանոթագրություններ

## Արտաքին հղումներ
* 

Կատեգորիա:Իրանցի կինոռեժիսորներ
Կատեգորիա:Իրանցի սցենարիստներ
Կատեգորիա:Շվեդ կինոռեժիսորներ
Կատեգորիա:Շվեդ սցենարիստներ
Մոնակոյի օվկիանոսագիտական թանգարան

**Մոնակոյի օվկիանոսագիտական թանգարան** (), օվկիանոսագիտական թանգարան Մոնակոյում, որը միավորում է բուն թանգարանն ու Մոնակո քաղաքի օվկիանոսագիտական ինստիտուտը։ Թանգարանը հիմնադրվել է 1889 թվականին Մոնակոյի իշխան Ալբեր I-ի կողմից, օվկիանոսագիտական ինստիտուտը` 1906 թվականին։ Վերջինս նպատակ ունի օվկիանոսագիտության վերաբերյալ տեղեկություններ տարածել։ 1957 թվականին թանգարանի տնօրենն էր Ժակ Իվ Կուստոն։ 2010 թվականին թանգարանը նշել է գիտնականի ծննդյան 100-ամյակը։

## Հավաքածու
Թանգարանում առկա է ծովային կենդանական աշխարհի բազմատեսակ հավաքածու` խրտվիլակների ու կմախքների տեսքով։ Թանգարանի հավաքածուն ներառում է նաև մեծ թվով տարբեր օբյեկտներ, որոնք կապ ունեն ծովին ու ծովային գործին, ինչպես նաև` նավերի, ծովային գործիքների, զենքերի մոդելներ։

Ակվարիումը տեղակայված է շենքի նկուղային հարկում և թույլ է տալիս այցելուներին ծանոթանալ ավելի քան 4000 տեսակի ձկների և ավելի քան 200 տեսակ անողնաշարավորների հետ։ Հիմնականում ցուցադրված են արևադարձային և Միջերկրական ծովի ծովային էկոհամակարգերը։

## Պատկերասրահ

Image:Oceanographic Museum.jpg|Մոնակոյի օվկիանոսագիտական թանգարան
Image:MonacoOceanographicInstitute-SeawardView.png|Մոնակոյի օվկիանոսագիտական թանգարան, ֆասադ
Image:Monaco-YellowSubmarine.jpg|Բաթիսկաֆ թանգարանում
Image:Aquarium-Monaco2.jpeg|Ակվարիում
Image:Aquarium-Monaco1.jpeg|Ակվարիում
Image:Aquarium-Monaco3.jpeg|Ակվարիում
Image:Oceanographic Museum, Monaco.jpg|Թանգարանի ինտերիերը


## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1889 հիմնադրված թանգարաններ
Կատեգորիա:Մոնակո
Կիրենիայի ամրոց

**Կիրենիայի ամրոց** (), 16-րդ դարի ամրոց, որը գտնվում է Կիրենիայի հին նավահանգստի արևելյան մասում։ Ամրոցը կառուցվել է վենետիկցիների կողմից խաչակիրների ամրությունների վրա։ Պարսպի ներսում գտնվում է 12-րդ դարի մատուռ և Նավաբեկության թանգարան, որտեղ ցուցադրվում են մ.թ.ա. 4-րդ դարի կիրենյան նավի մնացորդները։

## Պատմություն
thumb|left|Բյուզանդական մատուռը բերդի ներսում
Չնայած դեռ Հին Հռոմի ժամանակաշրջանում ժամանակակից շինության տեղում գոյություն է ունեցել ամրոց, ժամանակակից ամրությունների հնագույն մասերը եկել են 7-րդ դարից, երբ բյուզանդացիները ամրոց էին կառուցել՝ նավահանգիստը պաշտպանելու արաբական հարձակումներից։ Հետագայում ամրոցը ծառայել է որպես Իսաակիոս Կոմնինոսի նստավայր, որը թաքնվել է Ռիչարդ Առյուծասրտից, բայց արդյունքում կղզին հանձնել է վերջինիս, որը Կիպրոսը հանձնել է Լուսինյանների տոհմին։ Լուսինյանների հրամանով ամրոցը 1208-1211 թվականներին զգալիորեն ընդլայնվել է Ժան Իբելինի կողմից, որի արդյունքում 12-րդ դարի Սուրբ Գեորգիի բյուզանդական մատուռը մտել է ամրոցի տարածք, կանգնեցվել են նոր անկյունային աշտարակներ, ամրոցի գլխավոր մուտքը և թագավորական նստավայրը, որտեղ Կիպրոսի թագավորները 1373 թվականին ապաստան են գտել ջենովացիների հարձակումներից, երբ ամրոցը մասամբ ավերվել, և 15-րդ դարի կեսերին, երբ ամրոցի անհաջող պաշարումը տևել է մի քանի տարի։

Այն բանից հետո, երբ 1489 թվականին Կիպրոսը անցավ Վենետիկի իշխանությանը, ամրոցը 1540 թվականին վերակառուցվել է, երբ աշտարակներն ամրացվել են, և պատերը հարմարեցվել ժամանակակից թնդանոթները տեղավորելու համար։ Այնուամենայնիվ, 1570 թվականին ամրոցի կայազորը կապիտուլյացվել է օսմանյան բանակին։ Կիպրոսի գրավումից հետո օսմանցիների կողմից ամրոցն օգտագործվել է միայն որպես ռազմաբազա, և դրանից տեղահանվել են խաղաղ բնակիչները։ Երբ 1878 թվականին Կիպրոսը անցել է Մեծ Բրիտանիային, ամրոցը դարձել է ոստիկանական բազա։

1950 թվականին ամրոցը տրվել է Կիրենիայի հնությունների վարչությանը, բայց շուտով, ԷՕԿԱ-ի կողմից հրահրված անկարգություններից հետո, այն վերադարձվել է ռազմական կարիքների համար։ 1959 թվականին բաժանմունքը վերականգնել է սեփականությունը, իսկ 1960 թվականին անկախություն ձեռք բերելուց հետո ամրոցը բացվել է հասարակության համար, չնայած 1963-1967 թվականներին հունա-թուրքական անկարգությունների ժամանակ այնտեղ տեղակայված էին Կիպրոսի ազգային գվարդիայի ուժերը։ 1974 թվականին Կիրենիան ՀԿԹՀ անցնելուց հետո ամրոցում գտնվում էր թանգարան, որտեղ, բացի 1965 թվականին հայտնաբերված Կիրենիա նավից, ցուցադրվում են քաղաքի շրջակայքի եկեղեցիներից առգրավված սրբապատկերներ և հնագիտական գտածոներ։

## Պատկերասրահ

Պատկեր:Kyrenia 01-2017 img04 view from castle bastion.jpg|
Պատկեր:Kyrenia Castle 2.JPG|Կիրենիայի նավը
Պատկեր:Kyrenia Castle 3.JPG|
Պատկեր:Kyrenia 01-2017 img11 Castle exterior.jpg|


## Ծանոթագրություններ

## Արտաքին հղումներ
* 
* Kyrenia Castle guide with pictures

Կատեգորիա:16-րդ դարի հիմնադրումներ
Կատեգորիա:Կիպրոսի ամրոցներ
Կատեգորիա:16-րդ դարում կառուցումն ավարտված շենքեր և կառույցներ
Ուոլթեր Ռոթի մարդաբանության թանգարան

**Ուոլթեր Ռոթի մարդաբանության թանգարան**, թանգարան Ջորջթաունում (Գայանա), մարդաբանական ամենահին թանգարանն է Կարիբյան կղզիներում։ Հիմնադրվել է 1974 թվականին, հանրության համար բացվել է 1982 թվականին։

## Հավաքածու
Թանգարանը ստեղծվել է գայանացի հնագետ դոկտոր Դենիս Ուիլյամսի (1923-1998) հավաքածուի հիման վրա։ 1980 թվականին Գայանայի ազգային թանգարանից այստեղ են տեղափոխվել Ուոլթեր Ռոթի, Ջ. Ջ. Քվելչի և Էվերարդ իմ Թյուրնի ազգագրական հավաքածուները։ Վայ-վայ գայանական ցեղին նվիրված ազգագրական հավաքածուն թանգարանին է հանձնվել 1991 թվականին Գայանայի մշակութային մարդաբան Ջորջ Պ. Մենթորեի կողմից։ Թանգարանի հավաքածուները ներառում են նաև հնագիտական գտածոներ Գայանայի բոլոր տասը վարչական շրջաններից։

## Թանգարանի խնդիրներ
Թանգարանը շահույթ չհետապնդող հաստատություն է, որը ստեղծվել է Գայանայի կառավարության կողմից՝ Գայանայի հնագույն մշակույթների հետ կապված իրերը հավաքելու, ցուցադրելու և պահպանելու նպատակով, իրենց ներքին և արտաքին հաստատությունների միջոցով Գայանայի բնիկ ժողովուրդների մասին մարդաբանական հետազոտություններ ու գիտելիքներ տարածելու համար։

Մարդաբանության թանգարանի առաքելության հետ կապված նպատակներն ու խնդիրները ներառում են՝
# Ապահովել թանգարանի մատչելիությունը ուսանողների, հետազոտողների ու հանրության համար՝ նրանց մասնագիտական օգնություն և սպասարկում տրամադրելու միջոցով։
# Առաջ մղել թանգարանին՝ որպես ինստիտուտի, որպեսզի Գայանայի տարբեր բնիկ մշակույթների մասին պատկերացում կազմի, ձեռք բերի գիտելիքներ, կատարի ուսումնասիրություններ։
# Ուսանողների և գիտնականների մշտական հետազոտությունների խթանում։
# Պատշաճ պահեստային տարածքների տրամադրում՝ որպես մարդաբանական և հնագիտական նշանակության իրերի հավաքածուների պահեստարան և դրանց պահպանում օպտիմալ պայմաններում։
# Հավաքածուների ընդլայնում՝ ըստ թանգարանի առաքելության։

Թանգարանը թողարկում է *Archaeology and Anthropology* գիտական ամենամյա ամսագիրը։

## Ծանոթագրություններ

## Արտաքին հղումներ
* 

Կատեգորիա:1974 հիմնադրված թանգարաններ
Կատեգորիա:Գայանայի թանգարաններ
Կատեգորիա:1974 հիմնադրումներ Հարավային Անեիկայում
Մեթիլամին

**Մեթիլամին CH<sub>3</sub>NH<sub>2</sub>** , ամոնիակի օրգանական ածանցյալ ,առաջնային ալիֆատիկ ամին։

## Հատկություններ
Նորմալ պայմաններում գազ է , ամոնիակի հոտով ։

Մեթիլամինն իրենից ներկայացնում է տիպիկ առաջնային ամին։ Թթուների հետ առաջացնում է աղեր։ Ալդեհիդների հետ ռեակցիաները տանում են Շիֆֆի հիմքերի առաջացման ։ Էսթերների հետ փոխազդելիս առաջացնում է ամիդներ ։

Հիմնականում տարածված է 40 %-անոց ջրային լուծույթի ձևով։

Օժտված է ջրում լավ լուծելիությամբ ։

## Ստացում
Արդյունաբերության մեջ ստացվում է մեթանոլի և ամոնիակի բարձրջերմաստիճանային (370-430oC ) փոխազդեցությունից 20-30 բար ճնշման տակ ։ Ռեակցիան ընթանում է գազային ֆազում ցեոլիտ կատակիզատորի առկայությամբ ։ Ռեակցիայի կողմանկի արգասիքներ են երկմեթիլամինը և եռմեթիլամինը ։

\mathsf{CH_3OH + NH_3 \rightarrow CH_3NH_2 + H_2O}

Մաքրումն իրականացվում է բազմակի թորման միջոցով։

## Կիրառություն
Օգտագործում են ներկանյութերի և դեղերի արտադրության մեջ ,որոնցից առավել կարևոր են N-մեթիլ-2-պիրրոլիդոնը (NMP) , մեթիլֆորմամիդը , կոֆեինը ,էֆեդրինը և երկմեթիլմիզանյութը։

## Ազդեցությունը օրգանիզմի վրա
Ինհալյացիայի դեպքում առաջացնում է մաշկի ,աչքերի և վերին շնչուղիների գրգռում ։ Շնչառության կանգից կարող է վրա գալ մահ։

## Ծանոթագրություններ
Թեոդոր Մոնոյի անվան աֆրիկյան արվեստի թանգարան

**Թեոդոր Մոնոյի անվան աֆրիկյան արվեստի թանգարան** (, 2007 թվականի դեկտեմբերից), ի պատիվ Սև Աֆրիկայի ինստիտուտի նախկին տնօրեն, ֆրանսիացի բնագետ Թ. Մոնոյի։ Ավելի վաղ թանգարանը կոչվել է «Սև Աֆրիկայի հիմնարար ինստիտուտի աֆրիկյան արվեստի թանգարան»։

Գտնվում է Սենեգալի մայրաքաղաք Դակարում։ Այն Արևմտյան Աֆրիկայի հնագույն արվեստի թանգարաններից մեկն է։ Թանգարանին զգալի աջակցություն է ցուցաբերել Լեոպոլդ Սենգորը` Սենեգալի առաջին նախագահը` «նեգրիտություն» ուսմունքի հեղինակը (աֆրիկյան ռասայի մշակութային բացառիկություն)։

Սա այն շենքերից է, որտեղ պարբերաբար անցկացվում են աֆրիկացի ժամանակակից նկարիչների «Դակարի բիենալե» ցուցահանդեսները։

Թանգարանն ունի մոտ 9000 իրեր, որոնցից շուրջ 300-ը մշտապես ցուցադրվում են հասարակության համար։ Այստեղ ներկայացված են Արևմտյան Աֆրիկայի հիմնական արհեստների օրինակներ` խեցեղեն, կերամիկա, հյուսված իրեր և գործվածքներ` բազմազան գույներով և նյութերով։ Երկրորդ հարկը նախատեսված է ժամանակավոր ցուցահանդեսների համար։

## Պատկերասրահ

Պատկեր:IFAN - Vue générale des collections, étage (3).JPG|Մշտական ցուցասրահ
Պատկեր:GuineaBoredStone.jpg|Պերֆորացված քար Գվինեայից (Ֆերեդու)
Պատկեր:ArtefactsSenegal.jpg|Նախապատմական արտեֆակտների հավաքածու Սենեգալից 
Պատկեր:IFAN - Statue d'oiseau, Côte d'Ivoire.JPG|Թռչնի արձան
Պատկեր:IFAN - Masque de Nimba.JPG|Նիմբայի դիմակ
Պատկեր:IFAN - Instrument (2).JPG|Գործիք


## Տես նաև
* Աֆրիկայի արվեստ

## Ծանոթագրություններ

## Արտաքին հղումներ
* Lonely Planet guide to IFAN Museum.
* IFAN Museum: Travel section, The New York Times.
* ''Symbols of Triumph: IFAN and the Colonial Museum Complex in French West Africa (1938—1960)'', Museum Anthropology, Summer 2002, Vol. 25, No. 2: pp. 50-60.
* The Dakar Biennale exhibit.

Կատեգորիա:Ազգագրական թանգարաններ
Կատեգորիա:Սենեգալի մշակույթ
Կատեգորիա:1938 հիմնադրված թանգարաններ
Կատեգորիա:1938 հիմնադրումներ Աֆրիկայում
Կապլանի հավաքածու

thumb|Դոգոնցի պարող
thumb|Թերեզա Կապլանը հավաքածուի մի մասի հետ|left
thumb|Երկվորյակների զույգ․''իբեջներ'', յորուբաների խաղալիք

**Կոպլանի հավաքածու**, ժողովրդական մանկական իրերի հավաքածու, որը պահվում է Ինդիանապոլիսի մանկական թանգարանում։ 1984 թվականին նվիրաբերվել է Ֆրենկ և Թերեզա Կապլանների՝ *Creative Playthings* ընկերության սեփականատերիերի կողմից։ Հավաքածուն այնքան մեծ էր, որ թանգարանից 9 ամիս է պահանջվել տեղափոխման համար օգտագործված 32 արկղերը բացելու համար։ Ֆրենկը մահացել է 1988 թվականին 77 տարեկան հասակում․ նրա մահից հետո Թերեզան հիշել է, որ հավաքորդության մեջ ինքն ավելի ակտիվ էր, չնայած իրականում հավաքածուն սկսել է աճել 1966 թվականից սկսած, երբ բիզնեսը վաճառվել է և Ֆրենկը այլևս չպետք է զբաղվեր ֆինանսական հարցերի լուծմամբ։ Կապլանը փորձագետ և էնտուիզիաստ էր, այնպես որ նա կազմել է հավաքածուի մասին մանրամասն հաշվետվություն՝ յուրաքանչուր առարկայի տալով նույնականացման համար՝ երկրի  սահմանմամբ։ Նվիրատվության ավարտի պահին 20 հազար ինդեքսային քարտերը հավաքածուի նկարագրոթյամբ զբաղեցրել են կոշիկի 28 արկղ։

Թանգարանը հավաքածուի հասանելիությունը բացել է 1985 թվականի հուվարին։ Հավաքածուում կա մոտ 32 000 առարկա՝ սկսած խաղալիքներից և տիկնիկներից մինչև երաժշտական գործիքներ և դիմակահանդեսի դիմակներ 120 երկրից։ Հավաքածուի համար թանգարանը կազմակերպել է առանձին ցուցահանդես «Passport to the World» անվամբ, որը բացվել է 1986 թվականին։ Սկզբնական շրջանում Կապլան ամուսինները ցանություն ունեին հավաքածուի հիման վրա ստեղծել առանձին՝ Երևակայության և խաղերի թանգարան։ Հավաքածուի վրա 1965-1985 թվականների ընթացքում նրանք ծախսել են մոտ մեկ միլիոն դոլար․  դրանում երկրներից ամենավառ ներկայացված են Ճապոնիան, Մեքսիկան, Ռուսաստանը, Գերմանիան, Ինդոնեզիան և Հնդկաստանը։

Մանկական թանգարանը շարունակել է համալրել հավաքածուն։

## Ծանոթագրություններ

Կատեգորիա:Խաղալիքներ
Կատեգորիա:Հավաքածուներ
Սալվադորի կոմունիստական կուսակցություն

**Սալվադորի կոմունիստական կուսակցություն**, (ՍԿԿ), Սալվադորի ձախակողմյան կուսակցություն, հիմնադրվել է 1930-ին՝ կուսակցության I համագումարում։

Երկրում ռազմական բռնապետություն հաստատվելուց (1931) հետո ենթարկվել է հալածանքների։ 1932-ի ժողովրդական ապստամբությանը մասնակցելու համար կուսակցության բազմաթիվ կազմակերպություններ ջախջախվել են, ղեկավարներից շատերը՝ գնդակահարվել։ 1944-ի մայիսին տեղի ունեցած աշխատավորության համընդհանուր գործադուլի շնորհիվ, որի կազմակերպման գործում կարևոր դեր են խաղացել կոմունիստները, բռնապետությունը տապալվել է։

ՍԿԿ II համագումարը (1946) քննարկել է կուսակցության վերակառուցման, կանոնադրության ընդունման, III-ը (1948)՝ դեմոկրատական ուժերի միասնական ճակատի ստեղծման, IV-ը (1950)՝ կուսակցության գործունեության ծավալման, V-ը (1964)՝ ընդհանուր և ագրարային ծրագրերի, նոր կանոնադրության ընդունման, VI արտակարգը՝ (1970) կուսակցական շինարարության հարցերը։ Անլեգալ պայմաններում կայացած ՍԿԿ VII համագումարը (1979) առաջադրեց ստեղծել հակաբռնապետական միասնական ճակատ։

1979-ի հունիսին կուսակցության մի խումբ անդամներ և կոմունիստ երիտասարդներ ուղարկվեցին Նիկարագուա՝ սանդինիստական ազգային-ազատագրական ճակատին միջազգային օգնություն ցուցաբերելու համար։

1980-ի մայիսին զինվորական խունտայի վարչակարգի դեմ միասնական ուժերով պայքարելու նպատակով ստեղծվեց «Միացյալ հեղափոխական ղեկավարություն» (ՄՀՂ) հեղափոխական բարձրագույն ռազմաքաղ․ կազմակերպությունը, որի կազմում, առաջադիմական մյուս կազմակերպությունների ղեկավարների հետ, ընդգրկվեցին նաև ՍԿԿ ներկայացուցիչները։ ՍԿԿ պատվիրակները մասնակցել են 1957-ին, 1960-ին և 1969-ին Մոսկվայում կայացած կոմունիստական և բանվորական կուսակցությունների միջազգային խորհրդակցություններին և հավանություն տվել ընդունված փաստաթղթերին։

ՍԿԿ կառուցված է դեմոկրատական ցենտրալիզմի սկզբունքով։ Կուսակցության բարձրագույն մարմինը համագումարն է, իսկ դրանց միջև ընկած ժամանակահատվածում՝ կուսակցության Կենտկոմը, որն ընտրում է Քաղհանձնաժողով և Քարտուղարություն։ Կենտկոմի գլխավոր քարտուղարն է Շաֆիկ Խորխե Հանդալը, կենտրոնական օրգանը՝ «Վոս պոպուլար» («Voz Popular») թերթը։

1995-ի օգոստոսի 5-ին տեղի ունեցավ IX կուսակցության համագումարը, որին կուսակցությունը ցրվեց և «կոմունիստական ուղղություն» անվան տակ մտավ FMLN-ի մաս։ 2004 թ.-ին FMLN-ից որպես նախագահի թեկնածու առաջադրվեց Շաֆիկ Խանդալը, որը 1973 թվականից զբաղեցնում էր Սալվադորի Կոմունիստական կուսակցության գլխավոր քարտուղարի պաշտոնը։

2005-ի մարտի 27-ին, սալվադորացի կոմունիստների ժողովում, որոշում կայացվեց վերստեղծել կոմունիստական կուսակցությունը։ 2006 թ. դեկտեմբերի 17-ին վերակազմավորվեց Սալվադորի կոմունիստական կուսակցությունը։

Կատեգորիա:Կոմունիստական կուսակցություններ
Կատեգորիա:1930 հիմնադրումներ
Կատեգորիա:Սալվադոր
Եղիշե Ամատունի

**Եղիշե եպիսկոպոս Ամատունի** (), հայ հոգևորական, Ամատունյաց եպիսկոպոս։

## Կենսագրություն
Եղբայր եպիսկոպոսը մասնակցել է 449 թվականին տեղի ունեցած Արտաշատի ժողովին, որը հրավիրվել էր Պարսից հազարապետ Միհրներսեհի նամակին պատասխանելու համար։ Հայերի հավատափոխության մասին այդ հրովարտակը ուղարկվել էր «Հայոց բոլոր մեծամեծներին», որտեղ նշվում էր, որ եթե հայերն ընդունեն զրադաշտականությունը, վրացիներն ու աղվանները կհետևեն նրանց օրինակին։ Հրովարտակում հազարապետը հայտնում էր, որ նախարարները երկու տարբերակ ունեն, կամ կետ առ կետ պիտի պատասխանեն նամակին և կամ գնան Տիզբոն ու ներկայանան Մեծ ատյանին։

Հրովարտակին պատասխանելու նպատակով գումարվում է Արտաշատի ժողովը, որին մասնակցում են Մարզպանական Հայաստանի բոլոր գավառների նախարարներն ու հոգևորականները՝ այդ թվում և Ամատունիքի եպիսկոպոս Եղիշեն։

## Ծանոթագրություններ

Կատեգորիա:5-րդ դարի հայ եպիսկոպոսներ
Կատեգորիա:Հայ առաքելական եպիսկոպոսներ
Կատեգորիա:Ամատունիներ
Տալլինի առասպելներ

**«Տալլինի առասպելներ»** (), տեսարժանություն, թատերական ինտերակտիվ թանգարան Էստոնիայի մայրաքաղաք Տալլինում։ Թանգարանում վերստեղծված են պատմական իրադարձություններ և առասպելներ, որոնք իրենց ավանդն են ներդրել միջնադարյան Տալլինի բանահյուսությանում։ Այնտեղ օգտագործում են զրուցասացության, կենդանի կատարումների և հատուկ էֆեկտների խառնուրդ։

## Նկարագրություն
Թանգարանի շենքը գտնվում է Էստոնիայի Տալլին քաղաքում՝ Կուլասսեպա փողոցում, քաղաքապետարանի ամենահին շենքի հարևանությամբ։ Թանգարանի տարածքը 600 քառակուսի մետր է (ստորգետնյա տարածք)՝ 9 առանձին սենյակներով՝ 360° թեմատիկ դեկորացիաներով և 7 դերասաններով։ Թանգարանը կազմակերպում է նաև ամենահայտնի դեկորացիաներով փողոցային անվճար շոուներ։ Այցելուները մուտք են գործում 15- և ավելի հոգանոց խմբերով, օրական ավելի քան 540 մարդ թողունակությամբ։ «Տալլինի լեգենդները» բաց է ամեն օր, ժամը 11:00-20:00-ն և հասանելի է անգլերեն, էստոներեն, ռուսերեն և ֆիններեն։

## Ձևաչափ
Թանգարանի ցուցահանդեսները այցելուներին տանում են Էստոնիայի 9-դարյա պատմության միջով՝ թատերական ներկայացման տեսքով։ Այն վերստեղծում է Տալլինի հետ կապված պատմական իրադարձություններն ու միջնադարյան առասպելները՝ օգտագործելով հատուկ լուսային և ձայնային էֆեկտներ, ինչպես նաև պրոֆեսիոնալ դերասանների և մեխանիկական տիկնիկների կենդանի կատարումներ, տեսաֆիլմեր և զրուցասացություն։

Ցուցադրումը ներառում է այնպիսի իրադարձություններ, ինչպիսիք են Սև մահը, Յոհան ֆոն Իքսկուլի մահապատիժը և Սուրբ Օլաֆի եկեղեցու կառուցումը։ Տևողությունը 40 րոպե է։

## Իրադարձություններ
**[[Սուրբ Օլաֆի եկեղեցի (Տալլին)|Սուրբ Օլաֆի եկեղեցի]] (վերելակ)**

**[[Աղջկա աշտարակ (Տալլին)|Աղջկա աշտարակ]]**

**[[Սև մահ]]**

**Չեղարկում**

**Ալքիմիկոս**

**Ջրահարս**

**Յոհան ֆոն Իքսկուլի մահապատիժ**

## Պատկերասրահ

Tallinn-legends5.jpg|«Տալլինի լեգենդների» տեսարաններն ու դերասանները
Tallinn-legends.jpg|Թանգարանի դեկորացիաներից
Tallinn-legends6.jpg|Տեսարաններ և դերասաններ


## Ծանոթագրություններ

## Արտաքին հղումներ
* Թանգարանի կայքը 

Կատեգորիա:Տալլինի թանգարաններ
Կատեգորիա:Ցուցահանդեսներ
Մաարյամյաե

**Մաարյամյագի ամրոց**, նաև՝ **Մաարյամյաե ամրոց** (), **Մաարյամյաե ամառային դաստակերտի ամրոց** (), **Մարիենբերգ** () և **Օռլովի ամրոց** (), կոմս Անատոլի Վլադիմիրովիչ Օռլով-Դավիդովի ընտանիքի նախկին ամառային նստավայրը (դաստակերտ) Ռևելի արվարձանում (Էստոնիա)։

1975 թվականից ամրոցը Էստոնիայի պատմության թանգարանի մասնաճյուղն է։ Մաարյամյաե դաստակերտը գտնվում է Տալլինի Կեսկլին շրջանում։

## Պատմություն
1874 թվականին կոմս Անատոլի Վլադիմիրովիչ Օռլով-Դավիդովը (կոմս Վլադիմիր Պետրովիչ Օռլով-Դավիդովի որդին) գնել է այն հողակտորը, որտեղ նախկինում գտնվել է գործարանային շենք, և այնտեղ կառուցել միջնադարյան դղյակի տեսքով մի շինություն։

Ամրոցն իր անվանումը ստացել է հարակից զբոսայգուց՝ *Մարիենբերգից* (, էստոներեն տարբերակով՝ *Մաարյամյագի* (), որն այդպես էր անվանել կոմս Ա. Վ. Օռլով-Դավիդովը՝ ի պատիվ իր կնոջ և դստեր (երկուսին անուններն էլ Մարիա էր)։

Դաստակերտում նկարահանվել են խորհրդային մի շարք ֆիլմեր, այդ թվում ՝ «Խաղ առանց կանոնների» (1965), ««Օմեգա» տարբերակը» (1975) և «Բասկերվիլների շունը» (1981) :

## Թանգարան
Ամրոցում տեղակայված Էստոնիայի պատմության թանգարանի մասնաճյուղի ցուցադրությունն ընդգրկում է 19-րդ դարի սկզբից սկսած ժամանակահատվածը։ Կոմունիստական շարժման առաջնորդների հուշարձանները, որոնք նախկինում կանգնած էին Էստոնական ԽՍՀ քաղաքներում, բերվել են թանգարանի հարակից պուրակ։

## Պատկերասրահ

TLA 1465 1 4442 Krahv Orloff-Davõdovi loss Maarjamäel.jpg|Մարիենբերգ (կոմս Օռլով-Դավիդովի դղյակը), 1936 թվական
Maarjamäe suvemõisa loss, 1874. a*.jpg|Մաարյամյաե ամրոցը 2014 թվականին, հետնամասի տեսքը
Maarjamäe suvemõis8.JPG|Մաարյամյաե ամրոցի աստիճանները
Eesti ajaloomuuseum 126.jpg|Մաարյամյաեի պատմական կենտրոնը
Maarjamäe lossi park.jpg|Մաարյամյաե ամրոցի պուրակում, 2009 թվական


## Ծանոթագրություններ

Կատեգորիա:1874 հիմնադրումներ
Կատեգորիա:Էստոնիայի ամրոցներ
Կատեգորիա:Էստոնիայի մշակույթի հուշարձաններ
Կատեգորիա:Տալլինի շենքեր և կառույցներ
Leave the Door Open

**«Leave the Door Open»**, ամերիկյան *Silk Sonic* սուպեր դուետի երգը, որի կազմում ներառված են Բրունո Մարսը և Անդերսոն Փաաքը։ Թողարկվել է 2021 թվականի մարտի 5-ին որպես առաջին սինգլ *[[An Evening with Silk Sonic]]* (2021) դեբյուտային ստուդիական ալբոմից։ Սինգլը հասել է ամերիկյան Hot 100 հիթ-շքերթի առաջին հորիզոնականին՝ դառնալով Բրունո Մարսի 8-րդ  և Փաաքի առաջին չարթփոփերը։

## Պատմություն
Նորզելանդական ռադիո դի-ջեյ Զեյն Լոուին Apple Music Beats 1-ի podcast-ի համար տված հարցազրույցում Անդերսոն Փաաքն ասել է, որ երգի ստեղծման համար շատ «համբերություն և նրբություն» է պահանջվել։ Մարսը դժգոհել է COVID-19 պանդեմիայի պատճառով կենդանի ելույթների բացակայությունից՝ հավելելով. «Ես չեմ կարող սպասել, մինչև մարդիկ դա լսեն»։ Այնուհետև ավելացրել է․ «Ես չեմ կարող սպասել, որ դա կատարեմ մարդկանց համար։ Ես չեմ կարող սպասել, թե երբ կլինեմ իմ խմբի հետ»։

2021 թվականի փետրվարի վերջին Բրունո Մարսը և Փաաքը սոցիալական ցանցերում հայտարարել են իրենց նոր *Silk Sonic* խմբի և *An Evening with Silk Sonic* խմբի առաջին ստուդիական ալբոմի ստեղծման մասին։ 2021 թվականի մարտի 5-ին՝ *An Evening with Silk Sonic*-ի մասին հայտարարությունից կարճ ժամանակ անց, «Leave the Door Open»-ը թողարկվել է որպես վերոնշյալ նախագծի առաջին սինգլ «Silk Sonic Intro»-ից։

2021 թվականի ապրիլի 1-ին թողարկվել է սինգլի կենդանի ձայնագրությունը թվային ներբեռնման և հոսքային հաղորդման համար՝ Գրեմմիի ելույթից ձայնի օգտագործմամբ՝ Բութսի Քոլինզի որոշ ավելացված մեկնաբանություններով։

## Երգացանկ

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:Բրունո Մարսի երգեր
Ելենա Տուրչինսկայա

**Ելենա Յուլևնա Տուրչինսկայա** (, ), խորհրդային և ռուս արվեստաբան, արվեստի պատմաբան, թանգարանային աշխատող։ Ամուրի Կոմսոմոլսկի կերպարվեստի թանգարանի տնօրեն 1980-ականների վերջից մինչև 1996 թվականը։ Ռուսական ավանգարդի հետազոտողը Հեռավոր Արևելքում։

## Կենսագրություն
Ելենա Տուրչինսկայան ծնվել է 1949 թվականի հուլիսի 11-ին Կամչատկայի Պետրոպավլովսկում, զինծառայողի ընտանիքում։

1973 թվականին ավարտել է Լենինգրադի նավաշինարարական ինստիտուտի նավային ուժային կայանքների ֆակուլտետը, ԽՍՀՄ նավաշինարարական արդյունաբերության նախարարության կողմից ստացել աշխատանքի ուղեգիր՝ Ամուրի Կոմսոմոլսկում որպես նավաշինական գործարանի տեխնիկական գեղագիտության բյուրոյի ինժեներ-կոնստրուկտոր։

Հետագայում ավարտել է Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի արվեստագիտական ֆակուլտետը։

1981 թվականին սկսել է աշխատել Ամուրի Կոմսոմոլսի կերպարվեստի թանգարանի կրտսեր գիտաշխատող, այնուհետև զբաղեցրել է գիտության գծով տնօրենի տեղակալի և տնօրենի պաշտոնները մինչև 1996 թվականը։

1990-ականների երկրորդ կեսին Սանկտ-Պետերբուրգում դասավանդել է Սանկտ-Պետերբուրգի ՁՊՀ արվեստագիտության ամբիոնում։ 2003 թվականին պաշտպանել է արվեստագիտության թեկնածուի գիտական աստիճան ստանալու թեզը «Կանաչ կատու» գեղարվեստական միավորումը։ Ձևավորում։ Միտումներ։ Վարպետներ։ 1910-1920-ական թվականների հեռավորարևելյան արվեստի պատմություն» թեմայով։

Ներկայումս ապրում է Սանկտ Պետերբուրգում։ Սանկտ Պետերբուրգի Ի. Ե. Ռեպինի անվան գեղանկարչության, քանդակագործության և ճարտարապետության պետական ակադեմիական ինստիտուտի (Ռեպինի անվան ինստիտուտ) արվեստների տեսության և պատմության ֆակուլտետի ռուսական արվեստի ամբիոնի պրոֆեսոր է։

## Մասնակցություն ստեղծագործական և հասարակական կազմակերպություններում
* Ռուսաստանի նկարիչների միության անդամ

## Մատենագիտություն
* 

## Ծանոթագրություններ

## Արտաքին հղումներ
* 

Կատեգորիա:Արվեստագիտության թեկնածուներ
Կատեգորիա:Խորհրդային արվեստաբաններ
Կատեգորիա:Ռուս արվեստաբաններ
Կատեգորիա:Ռուսաստանի նկարիչների միության անդամներ
Հրաժեշտ Պետերբուրգին

**«Հրաժեշտ Պետերբուրգին»** (), խորհրդային գեղարվեստական ֆիլմ, որը նկարահանել է ռեժիսոր Յան Ֆրիդը «Լենֆիլմ» կինոստուդիայում 1971 թվականին։

Պրեմիերան կայացել է 1972 թվականի հունիսի 12-ին։

## Սյուժե
19-րդ դարի կեսերին երիտասարդ ավստրիացի կոմպոզիտոր Յոհան Շտրաուսը բազմիցս ժամանել է Ռուսաստան։ Նրա համերգները Պավլովսկում՝ Պետերբուրգի մոտ, միշտ անցել են անփոփոխ հաջողությամբ։ Ի հիշատակ Ռուսաստանում իր գտնվելու՝ կոմպոզիտորը գրել է հայտնի վալսը՝ «Հրաժեշտ Պետերբուրգին»։

Ֆիլմը պատմում է Յոհան Շտրաուսի՝ Ռուսաստանում գտնվելու, 1857 թվականի ամռանը Պավլովսկում նրա համերգների և ռուս արիստոկրատուհի Օլգա Սմիրնիտսկայայի հանդեպ սիրո մասին, որին նա նվիրել է մի քանի ստեղծագործություններ։

## Դերերում
* Գիրտ Յակովլև – *[[Յոհան Շտրաուս]] (դերը հնչյունավորել է [[Ալեքսանդր Դեմյանենկո]]ն)
* Տատյանա Բեդովա – *Օլգա Սմիրնիտսկայա, ռուս արիստոկրատուհի
* Տատյանա Պիլեցկայա – *Նատալյա Գեորգիևնա Սմիրնիտսկայա
* Վասիլի Մերկուրիև – *Լեյբրոկ
* Պավել Կադոչնիկով – *Պավել Մաքսիմով
* [[Իգոր Դմիտրիև]] – *Մեծ Իշխան
* Ելենա Անդերեգգ – *Մեծ Իշխանուհի Օլգա Նիկոլաևնա
* Սերգեյ Կարնովիչ-Վալուա – *կարգադրիչ
* Լյուդմիլա Քսենոֆոնտովա – *տիկին
* Մարինա Յուրասովա – *Ելենա Իգնատիևնա
* Պավել Կաշլակով – *շտաբ-կապիտան Նեչաև
* Ալեքսեյ Կոժւնիկով – *պորուչիկ Սևոստյանով
* Ալեքսանդր Ռոմանցով – *ռեալիստ Վասիլի
* Մարկ Նիկելբերգ – *լրագրող

## Նկարահանող խումբ
* Սցենարի հեղինակ՝ Անատոլի Գրեբնև
* Բեմադրող ռեժիսոր՝ Յան Ֆրիդ
* Գլխավոր օպերատոր՝ Օլեգ Կուխովարենկո
* Գլխավոր նկարիչ՝ Միխայիլ Կրոտկին
* Հագուստի նկարիչ՝ Տատյանա Օստրոգորսկայա
* Կոմպոզիտոր՝ Վլադլեն Չիստյակով

## Մրցանակներ
* Պատվոգրեր ֆիլմին և ռեժիսոր Յան Ֆրիդին Չեխոսլովակիայում աշխատավորների կինոփառատոնում (1973)։

## Ծանոթագրություններ

## Արտաքին հղումներ
* 
* «Прощание с Петербургом»  Аннотированный каталог фильмов киностудии «Ленфильм» 1918—2003.
* 
* 
* 
* 
* 
* 
* 
* Фильм «Прощание с Петербургом» на сайте Staroe.tv *(видео)*

Կատեգորիա:1970-ականների ռուսերեն ֆիլմեր
Կատեգորիա:1971 ֆիլմեր
Կատեգորիա:1972 դրամա ֆիլմեր
Կատեգորիա:1972 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային ֆիլմեր
Կատեգորիա:Ռուսական ֆիլմեր
Կատեգորիա:1970-ականների խորհրդային ֆիլմեր
Կատեգորիա:Ֆիլմեր, որոնց գործողությունները տեղի են ունենում 19-րդ դարում
Հունաստանի և Դանիայի արքայադուստր Սոֆյա

**Հունաստանի և Դանիայի արքայադուստր Սոֆյա** (, ), հույն արքայազն Անդրեյի դուստրը, առաջին ամուսնությամբ՝ Հեսսեի արքայադուստր, արքայազն Քրիստոֆի կինը, երկրորդ ամուսնությամբ՝ Հանովերի արքայադուստր, արքայազն Գեորգ Վիլհելմի կինը։ Էդինբուրգի դուքս արքայազն Ֆիլիպի՝ Եղիսաբեթ II թագուհու ամուսնու ավագ քույրերից մեկն է։

## Առաջին ամուսնություն
Սոֆյան առաջին անգամ ամուսնացել է 1930 թվականի դեկտեմբերի 15-ին Կրոնբերգում Հեսսեի արքայազն Քրիստոֆի (1901—1943) հետ։ Նրա ամուսինը արքայազն Ֆրիդրիխ Հեսսեցու և արքայադուստր Մարգարիտա Պրուսացու որդին էր։ Նա Վիկտորյա թագուհու և արքայազն Ալբերտ Սաքսեն Կոբուրգ Գոթացու ծոռն էր։ 1943 թվականի հոկտեմբերի 7-ին արքայազն Քրիստոֆերը Իտալիայի Ապենինյան լեռների շրջակայքում Ֆորլիի մոտ զոհվել է ավիավթարից։ Նրա մարմինը հայտնաբերվել է երկու օր անց։ Ամուսիններն ունեցել են 5 զավակ.
* Հեսսեի արքայադուստր Քրիստինա Մարգարիտա (1933—2011), ամուսնացել է 2 անգամ։
* Հեսսեի արքայադուստր Դորոթեա Շառլոտա Կարինա (ծնված 1934 թվականին), ամուսնացել է Ֆրիդրիխ Վինդիշ-Գրեցի հետ։
* Հեսսեի արքայազն Կառլ Ադոլֆ Անդրեյ (ծնված 1937 թվականին), ունեցել է երկու երեխա։
* Հեսսեի արքայազն Ռայներ Քրիստոֆեր Ֆրիդրիխ (ծնված 1939 թվականին), չի ամուսնացել։
* Հեսսեի արքայադուստր Կլարիսա Ալիսա (ծնված 1944 թվականին)

## Ծանոթագրություններ

## Արտաքին հղումներ
* Landgravial House of Hesse-Kassel
* Royal House of Greece

Կատեգորիա:Դանիայի արքայադստրեր
Կատեգորիա:Հույն կանայք
Կատեգորիա:Հունաստանի արքայադստրեր
Հրամայված է վերցնել կենդանի

**«Հրամայված վերցնել կենդանի»** (), խորհրդային լրտեսական ֆիլմ մարտաֆիլմի տարրերով՝ նվիրված խորհրդային սահմանապահների առօրյային։ Նկարահանվել է 1984 թվականին Գորկու անվան կինոստուդիայում և նրա Յալթայի մասնաճյուղում։

## Սյուժե
Ֆիլմի սյուժեն ծավալվում է Խորհրդային Միության հարավային սահմանին։ Վերջերս ամուսնացած ավագ լեյտենանտ Աստախովը նշանակվել է սահմանային ուղեկալի պետ, որտեղ ժամանակին մահացել է նրա հայրը։ Բացի այդ, սահմանային գոտում գտնվում է հատուկ գաղտնի օբյեկտ, որը հայտնվել է օտարերկրյա հետախուզության տեսադաշտում։

## Դերերում
* Ալեքսանդր Արժիլովսկի – *Ալեքսեյ Վլադիմիրովիչ Աստախով, ուղեկալի պետ, ավագ լեյտենանտ
* Կոնստանտին Ստեպանկով – *Կոնստանտին Պետրովիչ Գուրով, տարածքի պարետ, փոխգնդապետ
* Միխայիլ Պուգովկին – *Միխայիլ Իվանովիչ Ռյաբոկոն, ուղեկալի ավագ 
* Ալեքսանդրա Յակովլևա – *Ալեքսանդրա Եվգենևնա Աստախովա
* Վերա Վասիլևա – *Վերա Կուզմինիչնա Ռյաբոկոն, ֆելդշեր
* Վիկտոր Նեզնանով – *Վիկտոր Եգորով, լեյտենանտ, սիրահարված է Սոֆիկո Դոլիձեին
* Իյա Նինիձե – *Սոֆիկո Դոլիձե, ավանային դպրոցի տնօրեն
* Արնիս Լիցիտիս – *Օլավ, «կապիտան Վորոնին», դիվերսանտ դելտապլանում
* Ալեքսանդր Յակովլև – *Չենցով, սահմանապահ-կինոլոգ Դիկ շան հետ 
* Գալինա Օռլովա – *Օռլովա
* Լեոնարդ Սարկիսով – *Սպիրիդոն Դոլիձե
* Տրիստան Սարալիձե – *Ուշանգի

## Հնչյունավորում
* Արտյոմ Կարապետյան - կադրից դուրս թարգմանություն (լուսագրերում նշված չէ)
* Ալեքսեյ Զոլոտնիցկի - դրվագներում (լուսագրերում նված չէ)

## Երաժշտություն
Ֆիլմում հնչում է Եվգենի Կռիլատովի «Սահմանապահների երգը, որի տեքստի հեղինակը Իգոր Շաֆերանն է, կատարում է Միխայիլ Պուգովկինը։

## Նկարահանող խումբ
* Տնօրեն՝ Ռոման Կոնբրանտ 
* Սցենարիստ՝ Ալեքսանդր Անտոկոլսկի
* Ռեժիսոր՝ Վիկտոր Ժիվոլուբ 
* Օպերատոր՝ Միխայիլ Յակովիչ 
* Բեմադրող նկարիչ՝ Վլադիմիր Դուշին 
* Կոմպոզիտոր՝ Եվգենի Կռիլատով 
* Երգերի տեքստի հեղինակ՝ Իգոր Շաֆերան 
* Հնչյունային ռեժիսոր՝ Բորիս Գոլև
* Մոնտաժող՝ Ռիմա Ցիգելնիցկայա
* Խորհրդատուներ՝ գեներալ-մայոր Վ. Յարլիչենկո, գնդապետ Ա. Դավիդենկո

## Տեխնիկական տվյալներ
* Արտադրություն՝ Մաքսիմ Գորկու անվան կինոստուդիա (Յալթայի մասնաչյուղ)
* Առաջին ստեղծագործական միավորում
* Գեղարվեստական ֆիլմ, գունավոր 
* Բնօրինակ լեզուն՝ ռուսերեն

## Արտադրություն
Ֆիլմի նկարահանումներն անցկացվել են Այ Պետրիի շրջանի և Ֆորոսի ծովափին՝ քարանփավային Չիլտեր քաղաքի մոտ, եզրափակիչ մասը՝ Սևաստոպոլ քաղաքի 35-րդ մարտկոցի ավերակներում։

## Վարձույթ
1984 թվականին ֆիլմը դիտել է ավելի քան 20 մլն հանդիսատես։

## Մրցանակներ
* ՊԱԿ երրորդ մրցանակ (1984)

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1984 ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Վրացերեն ֆիլմեր
Հաշմանդամների իրավունքների համար պայքարի միջազգային օր

thumb|250px
**Հաշմանդամների իրավունքների համար պայքարի միջազգային օր,** միջազգային օր, նշվում է ամեն տարի՝ մայիսի 5-ին։

## Պատմություն
Այս օրը, դեկտեմբերի 3-ին նշվող Հաշմանդամություն ունեցող անձանց միջազգային օրվա հետ միասին, նպատակ ունի մարդկանց ուշադրությունը հրավիրել հաշմանդամություն ունեցող անձանց իրավունքների պաշտպանության հետ կապված խնդիրների վրա, քանի որ նրանց աշխատանքի, մատչելի ենթակառուցվածքների, կրթության իրավունքը շատ հաճախ չեն հարգվում նույնիսկ տնտեսապես զարգացած երկրներում։

«Հաշմանդամների իրավունքների համար պայքարի միջազգային օրվա» պատմությունը սկսվում է 1992 թվականի մայիսի 5-ից։ Այդ օրը տասնյոթ երկրներից հաշմանդամություն ունեցող մարդիկ միաժամանակ անցկացրել են հավասար իրավունքների համար պայքարի և հաշմանդամություն ունեցող անձանց իրավունքների ոտնահարման դեմ պայքարի առաջին համաեվրոպական օրը։ Այդ ժամանակվանից տարբեր երկրներում մայիսի 5-ին պարբերաբար անցկացվում են նմանատիպ միջոցառումներ։

## Տես նաև
* Հաշմանդամություն ունեցող անձանց միջազգային օր

## Ծանոթագրություններ

Կատեգորիա:Հաշմանդամություն
Կատեգորիա:Մայիսի 5
Կատեգորիա:Միջազգային օրեր
Տալլինի քաղաքային թանգարան

**Տալլինի քաղաքային թանգարան** (), Էստոնիայի մայրաքաղաք Տալլինի մշակութային հաստատություն, որը գտնվում է Վենեի փողոց, 17 հասցեում։

## Ցուցադրություն
Թանգարանի ցուցադրությունն ընդգրկում է Էստոնիայի պատմության ժամանակաշրջանը՝ հնությունից մինչև Էստոնիայի անկախության վերականգնումը` 1991 թվականին։

## Պատմություն
Թանգարանը հիմնադրվել է 1937 թվականին։

1963 թվականից այն զբաղեցնում է 15-րդ դարի պատմական առանձնատունը Վենեի փողոցում, որը նախապես վերականգնվել էր։ Վերականգնման աշխատանքների ընթացքում 1961 թվականին տան նկուղում հայտնաբերվել էր ջրհոր։ 1997-2000 թվականներին շենքը վերակառուցվել է։

2003 թվականին թանգարանն առաջադրվել է Եվրոպական թանգարանային ֆորումի (EMYA) մրցանակի։

## Մասնաճյուղեր
Կիկ ին դե Կյոկ աշտարակ

Աղջկա աշտարակ

Էդուարդ Վիլդեի թանգարան

Մանկության թանգարան

Միամիլլի մանկության թանգարան Կադրիորգում

Պետրոս I-ի տուն-թանգարան (Կադրիորգ զբոսայգի)

Լուսանկարչության թանգարան

Տալլինի ռուսական թանգարան

Յաանի Սեեկ տաղավար

Թամսաարե թանգարան

## Ծանոթագրություններ

## Արտաքին հղումներ
Տալլինի քաղաքային թանգարան 

Տալլինի քաղաքային թանգարան

Տալլինի քաղաքային թանգարան 

Տալլինի քաղաքային թանգարան

Կատեգորիա:1937 հիմնադրումներ
Կատեգորիա:1937 հիմնադրված թանգարաններ
Կատեգորիա:Տալլինի թանգարաններ